آنکارا و مسکوا تورکیه‌لی ایش آدام‌لاری و دؤولت مامورلاری اوچون ویزا‌لارین لغوینه دایر راضیلیغا گلیب‌لر.
بونو خاریجی ایشلر ناظیری چاووش اوغلو، 10-جو کئچیریلن سفیرلر کنفرانسی چرچیوه‌سینده خاریجی ایقتیصادی موناسیبت‌لر شوراسی و تورکیه صادراتچیلار مجلیسی‌نین وئردیگی آخشام ضیافتینده ائتدیگی چیخیشیندا دئییب.
ناظیر چاووش اوغلو: "روس رسمی‌لر ایله ائدیلن دانیشیق‌لار و موذاکیره‌لر نتیجه‌سینده تورکیه ایش آدام‌لاری، خصوصاً آغیر یوک داشییان ماشین لارین سوروجولری، همچنین رسمی و خیدمتی پاسپورت‌لاری اولان شخص‌لر اوچون ویزا‌لارین لغوینه دایر راضیلیغا گلدیک، قوربان بایرامین‌دان سونرا بیرگه ایشچی قروپونون ایجلاسی کئچیریله‌جک و مسئله اطراف‌لی موذاکیره ائدیله‌جک" -دئیه چاووش اوغلو قئید ائدیب.
چاووش اوغلو، ویزاسیز سیاحت اوچون بوتون اؤلکه‌لر ایله دانیشیق‌لار ائدیله جگینی و بونون برپاسی اوغروندا لازیم‌لی آددیم‌لارین آتیلاجاغینی وورغولاییب.
